Legal Document

Category: 41

Text:
51. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 277 της 17/19 Ιουλ. 19841 (ΦΕΚ Α΄ 104) Σύσταση και συγκρότηση συμβουλίων αρμοδίων για την επιλογή, την επανάκριση για ανανέωση της θητείας, τα θέματα υπηρεσιακής κατάστασης και τον πειθαρχικό έλεγχο των σχολικών συμβούλων. Για τα προσόντα, κριτήρια και διαδικασία επιλογής, τοποθέτησης και μετάθεσης των άνω Σχολικών Συμβούλων βλ. άρθρ. 1 - 5 και 21 22 Π.Δ. 398/ 1995, ΦΕΚ Α΄ 223 (τομ. 32, σελ. 116,420). Έχοντας υπόψη: 1.Τις διατάξεις του άρθρ. 17 παρ. 1 του Νόμ. 1304/1982 «για την επιστημονική - παιδαγωγική καθοδήγηση και τη διοίκηση στη γενική και τη μέση τεχνική - επαγγελματική εκπαίδευση και άλλες διατάξεις» (ΦΕΚ 144 τ.Α΄). 2.Τις διατάξεις των άρθρ. 15 και 20 του Ν.Δ.770/1975 «περί της διαρθρώσεως του Υπουργείου Προεδρίας της Κυβερνήσεως και οργανισμού υπηρεσιών τινών αυτού» (ΦΕΚ 248 τ.Α΄). 3.Τις διατάξεις του άρθρ.2 του Νόμ. 186/75 (ΦΕΚ 214 τ.Α΄). 4.Την αριθ. 1/84 πράξη της Ολομέλειας του Κέντρου Εκπαιδευτικών Μελετών και Επιμόρφωσης. 5.Την αριθ. 389/84 γνωμοδότηση του Συμβουλίου της Επικρατείας με πρόταση των Υπουργών Εθνικής Παιδείας και Θρησκευμάτων και Προεδρίας της Κυβερνήσεως, αποφασίζουμε: Σύσταση και συγκρότηση συμβουλίων Άρθρ.1.-1.Στην Κεντρική Υπηρεσία του Υπουργείου Εθνικής Παιδείας και Θρησκευμάτων συνιστώνται τα εξής συμβούλια για την επιλογή των σχολικών συμβούλων, την επανάκριση για την ανανέωση της θητείας τους, τις τοποθετήσεις, τις μεταθέσεις τους, τα πειθαρχικά, καθώς και την υπηρεσιακή τους κατάσταση γενικά : α)Συμβούλιο σχολικών συμβούλων προσχολικής αγωγής, ειδικής αγωγής και δημοτικής εκπαίδευσης και  β)Συμβούλιο σχολικών συμβούλων μέσης γενικής και μέσης τεχνικής - επαγγελματικής εκπαίδευσης. Σύμφωνα με το δεύτερο εδάφιο της παρ. 3 της περίπτ. Β άρθρ. 40 Νόμ. 1884/1990 (ΦΕΚ Α΄ 81), (τόμ. 2Α, σελ. 316,925) οι διατάξεις των εδαφ. α και β της παρ. 1, όπως αντικαταστάθηκαν, του άρθρ. 14 Νόμ. 1586/1986 (ΦΕΚ Α΄ 73), (τόμ. 2Α, σελ.316,893) ισχύουν και για τα υπηρεσιακά Συμβούλια των άνω εδαφ. α και β. 2.Καθένα από τα παραπάνω συμβούλια αποτελείται από: α)Ένα δικαστή της διοικητικής δικαιοσύνης ή  νομικό σύμβουλο διοίκησης, ως πρόεδρο που  υποδεικνύεται με τον αναπληρωτή του από  τον     Πρόεδρο     του     οικείου    δικαστηρίου     ή  (Αντί για σελ. 358,171(β) Σελ. 358,171(γ) Τεύχος 1226-Σελ.61 Γενικές Επιθεωρήσεις-Διευθύνσεις Μέσης Εκπαίδευσης 32.Δ.δ.51 το Συντονιστή των Νομικών Υπηρεσιών Διοίκησης κατά περίπτωση. β)5 μέλη διδακτικού επιστημονικού προσωπικού (Δ.Ε.ΠΕ.) των Α.Ε.Ι. ή σύμβουλους Α΄ ή Β΄ του ΚΕΜΕ ή άλλους επιστήμονες αναγνωρισμένου κύρους. γ)Ένα σχολικό συμβούλιο προσχολικής αγωγής ή ειδικής αγωγής ή δημοτικής εκπαίδευσης για το πρώτο συμβούλιο και ένα σχολικό σύμβουλο  μέσης γενικής ή μέσης τεχνικής επαγγελματικής εκπαίδευσης για το δεύτερο κατά περίπτωση. Σε κάθε περίπτωση τα δύο τρίτα των μελών του κάθε συμβουλίου θα είναι μόνιμοι δημόσιοι υπάλληλοι. Για τη μετονομασία των άνω Συμβουλίων και τη συμμετοχή σε αυτά αιρετών μελών βλέπε Π.Δ. 188/1986 ( ΦΕΚ Α΄ 76) (κατωτ. αριθ. 55) (Διόρθ. σφαλμ. στο ΦΕΚ Α΄ 167/30 Οκτ.1986). 3.Για την εκτίμηση των γραπτών εργασιών, του συγγραφικού έργου και γενικά της επιστημονικής και παιδαγωγικής συγκρότησης των υποψηφίων σχολικών συμβούλων ορίζονται με αποφάσεις του Υπουργού Εθνικής Παιδείας και Θρησκευμάτων σε καθένα από τα συμβούλια, όταν αυτά επιλαμβάνονται θεμάτων σχετικών με την πρόκριση και επιλογή σχολικών συμβούλων, εκπαιδευτικοί με αναγνωρισμένο επιστημονικό κύρος, σε αριθμό ανάλογο προς τον αριθμό και τις ειδικότητες των υποψηφίων. 4.Ο Πρόεδρος και τα μέλη των συμβουλίων καθώς και οι αναπληρωτές τους ορίζονται με απόφαση του Υπουργού εθνικής Παιδείας και Θρησκευμάτων, που δημοσιεύεται στην Εφημερίδα της Κυβερνήσεως. Με την ίδια απόφαση ορίζεται και γραμματέας στο κάθε συμβούλιο με τον αναπληρωτή του από υπαλλήλους της Κεντρικής Υπηρεσίας του Υπουργείου Εθνικής Παιδείας και Θρησκευμάτων του κλάδου ΑΤ1 με βαθμό 6ο τουλάχιστον. Διάρκεια θητείας - Λειτουργία Άρθρ.2.-1.Η θητεία των Προέδρων, μελών και γραμματέων των συμβουλίων ορίζεται διετής. Στην πρώτη εφαρμογή η θητείας τους λήγει την 31.12.1986. 2.Για τα υπόλοιπα θέματα συγκρότησης και λειτουργίας των συμβουλίων εφαρμόζονται οι κείμενες σχετικές διατάξεις περί συλλογικών οργάνων διοίκησης. Πειθαρχικές αρμοδιότητες Άρθρ.3.-Τα συμβούλια του άρθρ. 1 αποτελούν και πειθαρχικά συμβούλια για τους σχολικούς συμβούλους. Κατά τα λοιπά εφαρμόζονται οι κείμενες διατάξεις του πειθαρχικού δικαίου που ισχύουν για τους δημοσίους εκπαιδευτικούς. Σελ. 358,172(γ) Τεύχος 1226 - Σελ.62 Διαδικασία υποβολής αιτήσεων των υποψηφίων Άρθρ.4.-Οι κενές θέσεις των σχολικών συμβούλων πληρώνονται από πίνακα επιλογής που καταρτίζεται από το αρμόδιο συμβούλιο, ύστερα από σχετική προκήρυξη του Υπουργού Εθνικής Παιδείας και Θρησκευμάτων η οποία εκδίδεται μέσα στο μήνα Νοέμβριο κάθε δεύτερου έτους και δημοσιεύεται σε δύο ημερήσιες εφημερίδες των Αθηνών. 2.Οι αιτήσεις των υποψηφίων υποβάλλονται μέσα σε είκοσι μέρες από την τελευταία δημοσίευση της προκήρυξης στον ημερήσιο τύπο. Η προθεσμία αυτή είναι αποκλειστική. 3.Στην αίτηση επισυνάπτονται από τον υποψήφιο: α)Ιδιόγραφο βιογραφικό σημείωμα, στο οποίο περιλαμβάνεται και η εκπαιδευτική, επιστημονική, συγγραφική και κοινωνική δραστηριότητά του. β)Αντίγραφα τίτλων μεταπτυχιακών σπουδών μετεκπαίδευσης και επιμόρφωσης. γ)Πίνακας των δημοσιευμένων συγγραφικών εργασιών. δ)Αποδεικτικά γνώσης ξένων γλωσσών. ε)Αντίγραφο του δεύτερου σχετικού πτυχίου που τυχόν έχει αποκτήσει ο υποψήφιος. 4.Οι αιτήσεις και τα παραπάνω δικαιολογητικά υποβάλλονται στις αρμόδιες διευθύνσεις ή γραφεία εκπαίδευσης των νομών και νομαρχιακών διαμερισμάτων. Οι αιτήσεις των εκπαιδευτικών που βρίσκονται στο εξωτερικό μπορεί να υποβληθούν στο γραφείο του συμβούλου εκπαίδευσης της περιοχής τους μέσα στις ίδιες προθεσμίες. 5.Οι διευθύνσεις και τα γραφεία εκπαίδευσης συγκεντρώνουν τις αιτήσεις και υποβάλλουν αυτές μαζί με τους υπηρεσιακούς - ατομικούς φακέλους και τα φύλλα μητρώου και ποιότητας των υποψηφίων στις αρμόδιες διευθύνσεις προσωπικού του Υπουργείου Εθνικής Παιδείας και Θρησκευμάτων μέσα σε δέκα μέρες από τη λήξη της προθεσμίας υποβολής. Οι σύμβουλοι εκπαίδευσης του εξωτερικού υποβάλλουν τις αιτήσεις στις παραπάνω αρμόδιες διευθύνσεις προσωπικού και ενημερώνουν σχετικά τις οικείες διευθύνσεις ή γραφεία εκπαίδευσης των νομών και νομαρχιακών διαμερισμάτων για την αποστολή των υπηρεσιακών-ατομικών φακέλων και των φύλλων μητρώου και ποιότητας των υποψηφίων. 6.Οι αρμόδιες διευθύνσεις προσωπικού του Υπουργείου Εθνικής Παιδείας και Θρησκευμάτων συγκεντρώνουν τις παραπάνω αιτήσεις και τις διαβιβάζουν στη Γραμματεία του αρμόδιου συμβουλίου μαζί με τους υπηρεσιακούς ατομικούς φακέλους και τα λοιπά στοιχεία μέσα σε δέκα μέρες από τη λήξη της προθεσμίας της προηγούμενης παραγράφου. 32.Δ.δ.51 Γενικές Επιθεωρήσεις-Διευθύνσεις Μέσης Εκπαίδευσης Διαδικασία επιλογής Άρθρ.5.-1.Το αρμόδιο συμβούλιο σε συνεδρίασή του που γίνεται μέσα σε δέκα μέρες από τη λήψη των αιτήσεων: α)Αποφασίζει ποιοί από τους υποψηφίους έχουν τα τυπικά προσόντα για να γίνουν δεκτοί στη διαδικασία επιλογής και ποιοί αποκλείονται και καταρτίζει σχετικούς πίνακες, τους οποίους κοινοποιεί στην αρμόδια διεύθυνση του Υπουργείου.   β)Ορίζει από τα μέλη του εισηγητές για την πρόκριση και επιλογή των σχολικών συμβούλων. γ)Αναθέτει στους εκπαιδευτικούς, που έχουν ορισθεί με την διαδικασία της παρ. 3 του άρθρ. 1, την εκτίμηση των γραπτών εργασιών, του συγγραφικού έργου και γενικά της επιστημονικής και παιδαγωγικής συγκρότησης των υποψηφίων και ορίζει τα χρονικά όρια, μέσα στα οποία πρέπει να παραδοθούν οι γραπτές εισηγήσεις τους στους εισηγητές - μέλη του συμβουλίου. Οι εκπαιδευτικοί αυτοί, σε συνεργασία με τον αρμόδιο εισηγητή-μέλος του συμβουλίου, μπορούν να ζητήσουν από τους υποψηφίους, δια των αρμοδίων υπηρεσιών την υποβολή συμπληρωματικών στοιχείων, αντιτύπων εργασιών και άλλων στοιχείων, απαραιτήτων για τη διερεύνηση της συγκρότησης των υποψηφίων και τη θεμελίωση της εισήγησής τους. δ)Ορίζει τις ημερομηνίες πρόσκλησης των υποψηφίων σε προφορική συνέντευξη και τον τρόπον πραγματοποίησής της. 2.Μετά το τέλος της προφορικής συνέντευξης όλων των υποψηφίων το συμβούλιο σε συνεδρίασή του, αφού λάβει υπόψη του όλα τα στοιχεία του φακέλου κάθε υποψηφίου και ιδιαίτερα αυτά που αναφέρονται στα κριτήρια επιλογής του άρθρ. 17 του Νόμ. 1304/1982 και στην εκτίμηση της όλης συγκρότησης και προσωπικότητάς τους, που σχηματίστηκε κατά την προφορική συνέντευξη, καθώς και κάθε άλλο στοιχείο για να μορφώσει γνώμη, αποφασίζει ποιοί από τους υποψηφίους κρίνονται ικανοί για την κατάληψη θέσης σχολικού συμβούλου και καταρτίζει με αξιολογική σειρά τον τελικό πίνακα επιλογής τους. 3.Οι υποψήφιοι που δεν προσέρχονται στην προφορική συνέντευξη αποκλείονται από την τελική επιλογή. Κύρωση του πίνακα επιλογής - Διάρκεια ισχύος Άρθρ.6.-1.Ο πίνακας της τελικής επιλογής των σχολικών συμβούλων υποβάλλεται από τον Πρόεδρο του Συμβουλίου στον Υπουργό Εθνικής Παιδείας και Θρησκευμάτων μέσα σε πέντε μέρες από την κατάρτισή του. 2.Ο πίνακας αυτός επικυρώνεται από τον Υπουργό Εθνικής Παιδείας και Θρησκευμάτων, δημοσιεύεται στην Εφημερίδα της Κυβερνήσεως και ισχύει για μία διετία από τη δημοσίευσή του. 3.Στην περίπτωση εξάντλησης του πίνακα επιλογής πριν από την παρέλευση της διετίας είναι δυνατή η έκδοση σχετικής προκήρυξης και πριν από το μήνα Νοέμβριο για την κατάρτιση νέου πίνακα επιλογής σχολικών συμβούλων. 4.Η ανάληψη υπηρεσίας στη θέση που τοποθετούνται οι σχολικοί σύμβουλοι είναι υποχρεωτική για όσους περιλαμβάνονται στους πίνακες επιλογής. Μεταθέσεις Άρθρ.7.-1.Μεταθέσεις σχολικών συμβούλων σε άλλες περιφέρειες γίνονται : α)Για το συμφέρον της εκπαίδευσης και με δαπάνη του δημοσίου. β)Για το συμφέρον της εκπαίδευσης και χωρίς δαπάνη για το δημόσιο αν η μετάθεση γίνεται με υπαιτιότητά τους. γ)Με αίτηση και χωρίς δαπάνη για το δημόσιο εφόσον εξυπηρετείται και το συμφέρον της εκπαίδευσης. δ)Υποχρεωτικά για όσους συμπλήρωσαν οκταετή υπηρεσία στην ίδια περιφέρεια. 2.Μεταθέσεις των σχολικών συμβούλων που προβλέπονται στις περιπτ. α΄ και β΄ της παρ. 1 γίνονται ύστερα από ειδικό ερώτημα του Υπουργού Εθνικής Παιδείας και Θρησκευμάτων προς το αρμόδιο υπηρεσιακό συμβούλιο, το οποίο αποφασίζει με αιτιολογημένη πράξη του. Πριν από την απόφασή του το υπηρεσιακό συμβούλιο καλεί τους υπό μετάθεση να εκθέσουν τις απόψεις τους. 3.Προκειμένου να πληρωθούν κενές θέσεις σχολικών συμβούλων καλούνται με ανακοίνωση του Υπουργείου Εθνικής Παιδείας και Θρησκευμάτων όσοι υπηρετούν σε θέσεις σχολικών συμβούλων άλλων περιοχών να υποβάλλουν σχετική αίτηση μετάθεσης στις κενές αυτές θέσεις μέσα σε προθεσμία 10 ημερών. Οι αιτήσεις διαβιβάζονται με ερώτημα του Υπουργού Εθνικής Παιδείας και Θρησκευμάτων στο αρμόδιο υπηρεσιακό συμβούλιο, το οποίο αποφασίζει σχετικά με αιτιολογημένη πράξη του. Κριτήρια για τις μεταθέσεις αυτές ορίζονται ο χρόνος υπηρεσίας σε θέση σχολικού συμβούλου, η συνολική εκπαιδευτική υπηρεσία, η ευδόκιμη άσκηση καθηκόντων σχολικού συμβούλου, η συνυπηρέτηση και οι λοιποί οικογενειακοί λόγοι, σε συνδυασμό πάντοτε προς το συμφέρον της εκπαίδευσης. Για μεταθέσεις σε περιφέρειες με έδρα στους νομούς Αττικής και Θεσσαλονίκης και στις πόλεις Πάτρα, Ηράκλειο, Ιωάννινα, Λάρισα, Βόλο και Καβάλα λαμβάνεται υπόψη και η υπηρεσία σε θέσεις σχολικού συμβούλου που έχει διανυθεί σε άλλη περιφέρεια ή πόλη. 4.Για τις μεταθέσεις της περίπτ. δ΄ της παρ. 1 οι σχολικοί σύμβουλοι καλούνται να υποβάλλουν σχετική δήλωση προτίμησης. Κατά τα λοιπά εφαρμόζονται οι διατάξεις της προηγούμενης παραγράφου. 5.Οι μεταθέσεις των σχολικών συμβούλων γίνονται με πράξη του Υπουργού Εθνικής Παιδείας και Θρησκευμάτων. (Αντί για τη σελ. 358,173(α) Σελ.358,173(β) Τεύχος Θ32 - Σελ. 31 Γενικές Επιθεωρήσεις-Διευθύνσεις Μέσης Εκπαίδευσης 32.Δ.δ.51 Μεταβατική διάταξη Άρθρ.8.-1.Στην πρώτη εφαρμογή αυτού του Π.Δ/τος, η προκήρυξη για τη σύνταξη πίνακα επιλογής σχολικών συμβούλων κατά τις διατάξεις του άρθρ. 4 εκδίδεται και δημοσιεύεται στον ημερήσιο τύπο μέσα σε δέκα μέρες από τη δημοσίευσή του στην Εφημερίδα της Κυβερνήσεως. 2.Οι σχετικές προθεσμίες αρχίζουν από τη δημοσίευση της παραπάνω προκήρυξης.